חוק המרכז להנצחת זכרו של דוד לוי, התשפ"ה–2025
הצעת חוק פרטית, הכנסת ה-25
פורסם: ספר החוקים, חוברת 3438, עמ' 700, 2025-07-06T00:00:00+03:00
חוק זה קובע כי יוקם מרכז להנצחת זכרו של דוד לוי, מנהיג חברתי ומדיני שתרם רבות לקידום הפריפריה, לצמצום פערים ולקידום יחסי החוץ. המרכז יקדם חקר חברתי ומדיני, יעמיק את ההיכרות עם פועלו של דוד לוי וישקף את אישיותו; המרכז יהיה תאגיד סטטוטורי עם מועצה ציבורית בת 13 חברים. הוא יכלול אתר הנצחה, מכון חקר וארכיון; הקמת המרכז ופעילותו ימומנו מתקציב המדינה, ומתרומות והכנסות שיהיו למרכז. סכום השתתפות המדינה בתקציב המרכז לא יעלה על 2.5 מיליון ש"ח בשנתיים הראשונות, ובשנה השלישית לא יעלה על 5 מיליון ש"ח. שר החוץ ממונה על ביצוע החוק.